CELEX: 31983D0143
Language: el
Date: 1983-03-11 00:00:00
Title: 83/143/ΕΟΚ, Ευρατόμ, ΕΚΑΧ: Απόφαση της Επιτροπής της 11ης Μαρτίου 1983 που αφορά την Ιρλανδία, κατ'εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθέμενης αξίας (Το κείμενο στην αγγλική γλώσσα είναι το μόνο αυθεντικό)

Avis juridique important

|

31983D0143

83/143/ΕΟΚ, Ευρατόμ, ΕΚΑΧ: Απόφαση της Επιτροπής της 11ης Μαρτίου 1983 που αφορά την Ιρλανδία, κατ'εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθέμενης αξίας (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 096 της 15/04/1983 σ. 0048 - 0048

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Μαρτίου 1983  που αφορά την Ιρλανδία, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθέμενης αξίας  (Το κείμενο στην αγγλική γλώσσα είναι το μόνο αυθεντικό)  (83/143/ΕΟΚ, Ευρατόμ, ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενέργειας,  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 70/243/ΕΚΑΧ, ΕΟΚ, Ευρατόμ του Συμβουλίου της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (1),  τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί εφαρμογής ως προς τους ιδίους πόρους που προέρχονται από το φόρο προστιθέμενης αξίας, της αποφάσεως της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (2), και ιδίως το άρθρο 9 παράγραφος 3 πρώτο εδάφιο, το άρθρο 11 παράγραφος 1 δεύτερο εδάφιο και το άρθρο 13 παράγραφος 2,  Εκτιμώντας:  ότι για τα οικανομικά έτη 1980 και 1981 η Επιτροπή εξέδωσε, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77, τις αποφάσεις 81/368/Ευρατόμ, ΕΚΑΧ, ΕΟΚ (3), και 82/758/ΕΚΑΧ, ΕΟΚ, Ευρατόμ (4)·  ότι αφενός η Ιρλανδία ζητά την παράταση των αποφάσεων που έχουν ήδη εκδοθεί και ότι, αφετέρου, οι υπηρεσίες που παρέχονται απο λογιστές, οι οποίες απαλλάσσονται δυνάμει του άρθρου 28 παράγραφος 3 υπό β) σε συνδυασμό με το παράρτημα ΣΤ της έκτης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των Κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (5) η οποία ονομάζεται στο εξής «εκτη οδηγία», υπόκεινται στο φόρο προστιθέμενης αξίας από την 1η Σεπτεμβρίου 1982· ότι η είσπραξη των απαιτήσεων που απαλλάσσεται δυνάμει του άρθρου 28 παράγραφος 3 υπό β) σε συνδυασμό με το παράρτημα ΣΤ της έκτης οδηγίας, υπόκειται επίσης στο φόρο προστιθέμενης αξίας από την 1η Σεπτεμβρίου 1982· ότι οι υπηρεσίες δικηγόρων και εμπειρογνωμόνων, οι οποίες απαλλάσσονται δυνάμει του άρθρου 28 παράγραφος 3 υπό β) σε συνδυασμό με το παράρτημα ΣΤ της έκτης οδηγίας, υπόκεινται στο φόρο προστεθέμένης αξίας από την 1η Σεπτεμβρίου 1982· ότι πρέπει να δοθεί η έγκριση στις τρεις αυτές περιπτώσεις μόνο μέχρι τις 31 Αυγούστου 1982·  ότι για τα πρώτα έτη εφαρμογής της έκτης οδηγίας πρέπει να χορηγούνται ετήσιες εγκρίσεις·  ότι η Συμβουλευτική Επιτροπή των Ιδίων Πόρων ενέκρινε την έκθεση στην οποία αναφέρονται οι γνώμες των μελών της για την παρούσα απόφαση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 81/368/Ευρατόμ, ΕΚΑΧ, ΕΟΚ παρατείνεται για το οικονομικό έτος 1982, εκτός από τις παραγράφους 4 και 5 του άρθρου 2 και την παράγραφο 3 του άρθρου 3 για τις οποίες οι εγκρίσεις λήγουν στις 31 Αυγούστου 1982.  Άρθρο 2  Η παρούσα απόφαση απευθύνεται στην Ιρλανδία.  Έγινε στις Βρυξέλλες, στις 11 Μαρτίου 1983.  Για την Επιτροπή  Christopher TUGENDHAT  Αντιπρόεδρος  (1) ΕΕ αριθ. L 94 της 28. 4. 1970, σ. 19.  (2) ΕΕ αριθ. L 336 της 27. 12. 1977, σ. 8.  (3) ΕΕ αριθ. L 145 της 3. 6. 1981, σ. 15.  (4) ΕΕ αριθ. L 320 της 17. 11. 1982, σ. 16.  (5) ΕΕ αριθ. L 145 της 13. 6. 1977, σ. 1.